LIETUVOS RESPUBLIKOS TEISINGUMO MINISTRAS

ĮSAKYMAS

DĖL KYBARTŲ PATAISOS NAMŲ IR LUKIŠKIŲ TARDYMO IZOLIATORIAUS-KALĖJIMO REORGANIZAVIMO

2018 m. lapkričio 26 d. Nr. 1R-253

Vilnius

Vadovaudamasis Lietuvos Respublikos civilinio kodekso 2.96 straipsniu ir 2.97 straipsnio 3 dalimi, Lietuvos Respublikos biudžetinių įstaigų įstatymo 14 straipsnio 12 dalimi ir atsižvelgdamas į Lietuvos Respublikos Vyriausybės 2018 m. rugsėjo 26 d. nutarimą Nr. 980 „Dėl sutikimo reorganizuoti Kybartų pataisos namus ir Lukiškių tardymo izoliatorių-kalėjimą“:

1. Reorganizuoju:

1.1. Kybartų pataisos namus jungimo būdu, juos prijungiant prie Marijampolės pataisos namų, kuriems pereitų visos Kybartų pataisos namų teisės ir pareigos;

1.2. Lukiškių tardymo izoliatorių-kalėjimą jungimo būdu, jį prijungiant prie Vilniaus pataisos namų, kuriems pereitų visos Lukiškių tardymo izoliatoriaus-kalėjimo teisės ir pareigos.

2. Tvirtinu pridedamus:

2.1. Kybartų pataisos namų reorganizavimo sąlygų aprašą;

2.2. Lukiškių tardymo izoliatoriaus-kalėjimo reorganizavimo sąlygų aprašą.

3. Pripažįstu netekusiais galios Kybartų pataisos namų nuostatus ir Lukiškių tardymo izoliatoriaus-kalėjimo nuostatus, patvirtintus Lietuvos Respublikos teisingumo ministro 2014 m. kovo 6 d. įsakymu Nr. 1R-65 „Dėl Kalėjimų departamentui prie Lietuvos Respublikos teisingumo ministerijos pavaldžių įstaigų nuostatų patvirtinimo“ su visais pakeitimais ir papildymais.

4. Įpareigoju:

4.1. Kalėjimų departamentą prie Lietuvos Respublikos teisingumo ministerijos koordinuoti šio įsakymo 1 punkte nurodytą reorganizaciją;

4.2. Marijampolės pataisos namus atlikti šio įsakymo 2.1 papunktyje nurodytų reorganizavimo sąlygų aprašo teisinę registraciją ir pasibaigus reorganizacijai išregistruoti Kybartų pataisos namus iš Lietuvos Respublikos juridinių asmenų registro;

4.3. Vilniaus pataisos namus atlikti šio įsakymo 2.2 papunktyje nurodytų reorganizavimo sąlygų aprašo teisinę registraciją ir pasibaigus reorganizacijai išregistruoti Lukiškių tardymo izoliatorių-kalėjimą iš Lietuvos Respublikos juridinių asmenų registro.

5. Nustatau, kad šio įsakymo 3 punktas įsigalioja 2019 m. balandžio 1 d.

Teisingumo ministras	Elvinas Jankevičius

PATVIRTINTA

Lietuvos Respublikos teisingumo ministro

2018 m. lapkričio 26 d.

įsakymu Nr. 1R-253

KYBARTŲ PATAISOS NAMŲ REORGANIZAVIMO SĄLYGŲ APRAŠAS

I SKYRIUS

BENDROSIOS NUOSTATOS

1. Kybartų pataisos namų reorganizavimo sąlygų aprašas (toliau – aprašas) nustato Kybartų pataisos namų reorganizavimo tvarką.

2. Aprašas parengtas vadovaujantis Lietuvos Respublikos civilinio kodekso 2.96 straipsniu ir 2.97 straipsnio 3 dalimi, Lietuvos Respublikos biudžetinių įstaigų įstatymo 14 straipsnio 12 dalimi ir atsižvelgiant į Lietuvos Respublikos Vyriausybės 2018 m. rugsėjo 26 d. nutarimą Nr. 980 „Dėl sutikimo reorganizuoti Kybartų pataisos namus ir Lukiškių tardymo izoliatorių-kalėjimą“.

II SKYRIUS

REORGANIZUOJAMA IR REORGANIZAVIME DALYVAUJANTI ĮSTAIGOS

3. Reorganizuojamo juridinio asmens duomenys:

3.1. pavadinimas – Kybartų pataisos namai;

3.2. teisinė forma – biudžetinė įstaiga;

3.3. buveinė – J. Biliūno g. 14, 70423 Kybartai, Vilkaviškio r., Lietuvos Respublika;

3.4. juridinio asmens kodas – 188720027;

3.5. registras, kuriame kaupiami ir saugomi duomenys apie Kybartų pataisos namus, – Lietuvos Respublikos juridinių asmenų registras.

4. Reorganizavime dalyvaujančio juridinio asmens duomenys:

4.1. pavadinimas – Marijampolės pataisos namai;

4.2. teisinė forma – biudžetinė įstaiga;

4.3. buveinė – Sporto g. 7, 68230 Marijampolė, Lietuvos Respublika;

4.4. juridinio asmens kodas – 188722220;

4.5. registras, kuriame kaupiami ir saugomi duomenys apie Marijampolės pataisos namus, – Lietuvos Respublikos juridinių asmenų registras.

III SKYRIUS

REORGANIZAVIMO BŪDAS, TIKSLAS, PASIBAIGIANTI BIUDŽETINĖ ĮSTAIGA, PO REORGANIZAVIMO VEIKSIANTI BIUDŽETINĖ ĮSTAIGA

5. Reorganizavimo būdas – reorganizuojama biudžetinė įstaiga Kybartų pataisos namai reorganizuojama ją prijungiant prie reorganizavime dalyvaujančios biudžetinės įstaigos Marijampolės pataisos namų, kuri po reorganizavimo tęsia veiklą perimdama visas reorganizuojamos biudžetinės įstaigos teises ir pareigas.

6. Reorganizavimo tikslas – sumažinti biudžetinių įstaigų skaičių, optimizuoti šių įstaigų bendrąsias funkcijas ir jų valdymą, racionaliau naudoti materialinius ir finansinius išteklius, gerinti bausmių vykdymą.

7. Po reorganizavimo pasibaigsianti biudžetinė įstaiga – Kybartų pataisos namai.

8. Po reorganizavimo veiksianti biudžetinė įstaiga – Marijampolės pataisos namai.

IV SKYRIUS

MOMENTAS, NUO KURIO PASIBAIGIANČIOS BIUDŽETINĖS ĮSTAIGOS TEISĖS IR PAREIGOS PEREINA PO REORGANIZAVIMO VEIKSIANČIAI BIUDŽETINEI ĮSTAIGAI

9. Po reorganizavimo pasibaigiančios biudžetinės įstaigos Kybartų pataisos namų teisės ir pareigos (joms vykdyti reikalingi dokumentai ir bylos) 2019 m. balandžio 1 d. perduodamos po reorganizavimo veiksiančiai biudžetinei įstaigai Marijampolės pataisos namams.

10. Reorganizuojamos biudžetinės įstaigos Kybartų pataisos namų direktorius sudaro biudžetinės įstaigos ilgalaikio ir trumpalaikio turto sąrašus, archyvo ir kitų dokumentų sąrašus ir iki 2019 m. kovo 31 d. perduoda po reorganizavimo veiksiančiai biudžetinei įstaigai Marijampolės pataisos namams.

V SKYRIUS

PO REORGANIZAVIMO VEIKSIANČIOS BIUDŽETINĖS ĮSTAIGOS SAVININKO TEISES IR PAREIGAS ĮGYVENDINANTI INSTITUCIJA

11. Po reorganizavimo veiksiančios biudžetinės įstaigos Marijampolės pataisos namų savininko teises ir pareigas įgyvendins Lietuvos Respublikos teisingumo ministerija.

12. Aprašas skelbiamas reorganizuojamos ir reorganizavime dalyvaujančios biudžetinių įstaigų interneto svetainėse (http://www.kaldep.lt/lt/kybartupn; http://www.kaldep.lt/lt/mpn) ir vieną kartą raštu pranešama visiems kreditoriams.

______________

PATVIRTINTA

Lietuvos Respublikos teisingumo ministro

2018 m. lapkričio 26 d.

įsakymu Nr. 1R-253

LUKIŠKIŲ TARDYMO IZOLIATORIAUS-KALĖJIMO REORGANIZAVIMO SĄLYGŲ APRAŠAS

I SKYRIUS

BENDROSIOS NUOSTATOS

1. Lukiškių tardymo izoliatoriaus-kalėjimo reorganizavimo sąlygų aprašas (toliau – aprašas) nustato Lukiškių tardymo izoliatoriaus-kalėjimo reorganizavimo tvarką.

2. Aprašas parengtas vadovaujantis Lietuvos Respublikos civilinio kodekso 2.96 straipsniu ir 2.97 straipsnio 3 dalimi, Lietuvos Respublikos biudžetinių įstaigų įstatymo 14 straipsnio 12 dalimi ir atsižvelgiant į Lietuvos Respublikos Vyriausybės 2018 m. rugsėjo 26 d. nutarimą Nr. 980 „Dėl sutikimo reorganizuoti Kybartų pataisos namus ir Lukiškių tardymo izoliatorių-kalėjimą“.

II SKYRIUS

REORGANIZUOJAMA IR REORGANIZAVIME DALYVAUJANTI ĮSTAIGOS

3. Reorganizuojamo juridinio asmens duomenys:

3.1. pavadinimas – Lukiškių tardymo izoliatorius-kalėjimas;

3.2. teisinė forma – biudžetinė įstaiga;

3.3. buveinė – Lukiškių skg. 6, 01108 Vilnius, Lietuvos Respublika;

3.4. juridinio asmens kodas – 188721990;

3.5. registras, kuriame kaupiami ir saugomi duomenys apie Lukiškių tardymo izoliatorių-kalėjimą, – Lietuvos Respublikos juridinių asmenų registras.

4. Reorganizavime dalyvaujančio juridinio asmens duomenys:

4.1. pavadinimas – Vilniaus pataisos namai;

4.2. teisinė forma – biudžetinė įstaiga;

4.3. buveinė – Rasų g. 8, 11560 Vilnius, Lietuvos Respublika;

4.4. juridinio asmens kodas – 188721271;

4.5. registras, kuriame kaupiami ir saugomi duomenys apie Vilniaus pataisos namus, – Lietuvos Respublikos juridinių asmenų registras.

III SKYRIUS

REORGANIZAVIMO BŪDAS, TIKSLAS, PASIBAIGIANTI BIUDŽETINĖ ĮSTAIGA, PO REORGANIZAVIMO VEIKSIANTI BIUDŽETINĖ ĮSTAIGA

5. Reorganizavimo būdas – reorganizuojama biudžetinė įstaiga Lukiškių tardymo izoliatorius-kalėjimas reorganizuojama ją prijungiant prie reorganizavime dalyvaujančios biudžetinės įstaigos Vilniaus pataisos namų, kuri po reorganizavimo tęsia veiklą perimdama visas reorganizuojamos biudžetinės įstaigos teises ir pareigas.

6. Reorganizavimo tikslas – sumažinti biudžetinių įstaigų skaičių, optimizuoti šių įstaigų bendrąsias funkcijas ir jų valdymą, racionaliau naudoti materialinius ir finansinius išteklius, gerinti bausmių ir suėmimo vykdymą.

7. Po reorganizavimo pasibaigsianti biudžetinė įstaiga – Lukiškių tardymo izoliatorius-kalėjimas.

8. Po reorganizavimo veiksianti biudžetinė įstaiga – Vilniaus pataisos namai.

IV SKYRIUS

MOMENTAS, NUO KURIO PASIBAIGIANČIOS BIUDŽETINĖS ĮSTAIGOS TEISĖS IR PAREIGOS PEREINA PO REORGANIZAVIMO VEIKSIANČIAI BIUDŽETINEI ĮSTAIGAI

9. Po reorganizavimo pasibaigiančios biudžetinės įstaigos Lukiškių tardymo izoliatoriaus-kalėjimo teisės ir pareigos (joms vykdyti reikalingi dokumentai ir bylos) 2019 m. balandžio 1 d. perduodamos po reorganizavimo veiksiančiai biudžetinei įstaigai Vilniaus pataisos namams.

10. Reorganizuojamos biudžetinės įstaigos Lukiškių tardymo izoliatoriaus-kalėjimo direktorius sudaro biudžetinės įstaigos ilgalaikio ir trumpalaikio turto sąrašus, archyvo ir kitų dokumentų sąrašus ir iki 2019 m. kovo 31 d. perduoda po reorganizavimo veiksiančiai biudžetinei įstaigai Vilniaus pataisos namams.

V SKYRIUS

PO REORGANIZAVIMO VEIKSIANČIOS BIUDŽETINĖS ĮSTAIGOS SAVININKO TEISES IR PAREIGAS ĮGYVENDINANTI INSTITUCIJA

11. Po reorganizavimo veiksiančios biudžetinės įstaigos Vilniaus pataisos namų savininko teises ir pareigas įgyvendins Lietuvos Respublikos teisingumo ministerija.

12. Aprašas skelbiamas reorganizuojamos ir reorganizavime dalyvaujančios biudžetinių įstaigų interneto svetainėse (http://www.kaldep.lt/lt/ltik; http://www.kaldep.lt/lt/vilniauspn) ir vieną kartą raštu pranešama visiems kreditoriams.

______________